text: Abortus
  Abortus (Arte) Provocatus, ek wol Abortus Provocatus Lege Artis of 'opsetlike fruchtôfdriuwing' neamd, is de medyske term foar it te betiid ôfbrekken fan in swangerskip troch (medysk) yngripen. Yn it Frysk wurdt meastentiids koartwei de term abortus brûkt foar dizze hanneling.
  It wurd 'abortus' betsjut yn de medyske terminology allinnich te betide berte of flapper. In flapper wurdt troch medisy dan ek wol oantsjutten as in 'spontane abortus'. De folsleine term abortus provocatus komt út it Latyn: aboriri = fergean of ferlern gean en provocare = oproppe.